CHAYO วิ่งฉิว 3% โบรกฯเชียร์ “ซื้อ” เป้า 12 บ. มองกำไร 3 ปีโตเฉลี่ยปีละ 36%
CHAYO วิ่งฉิว 3% โบรกฯเชียร์ “ซื้อ” เป้า 12 บ. มองกำไร 3 ปีโตเฉลี่ยปีละ 36%
21 ก.ค. 2563

ผู้สื่อข่าวรายงานว่า ราคาหุ้น บริษัท ชโย กรุ๊ป จำกัด (มหาชน) หรือ CHAYO ณ เวลา 15.42 น. อยู่ที่ระดับ 7.95 บาท บวก 0.25 บาท หรือ 3.25% สูงสุดที่ระดับ 8.35 บาท ต่ำสุดที่ระดับ 7.85 บาท ด้วยมูลค่าการซื้อขาย 454.02 ล้านบาท

ด้านนักวิเคราะห์ บล.บัวหลวง ระบุแนะนำ “ซื้อ” หุ้น CHAYO ราคาเป้าหมาย 12 เดือนข้างหน้าที่ 9.00 บาท ทั้งนี้ หนี้ครัวเรือนของประเทศไทยที่สูงถึง 13 ล้านล้านบาท (80% ของ GDP) ใกล้เคียงกับ เกาหลีใต้ 100% ของ GDP ทำให้เกิดโอกาสสร้างช่องทางธุรกิจอีกประเภทหนึ่งที่มีอัตราการเติบโตสูงมากทั้งในไทยและเกาหลีใต้ คือ การบริหารจัดการหนี้
โดย CHAYO อยู่ในอุตสาหกรรมที่เห็นการเติบโตสูงนี้ และยิ่งแนวโน้ม NPL หรือหนี้เสีย ที่โตเฉลี่ย 10% ต่อปี ในช่วง 7 ปี โดยมีโอกาสเพิ่มขึ้นในปีนี้ สูงกว่าค่าเฉลี่ย 7 ปีที่ผ่านมา ทำให้คาดแนวโน้มกำไรระยะยาวจะรักษาระดับการเติบโตที่สูงขึ้น ตามพอร์ตที่บริษัทมีการขยายมาอย่างต่อเนื่องหลายปี โดยคาดกำไร ปี 63 ,64 และ 65 ที่ 152 , 220 และ 279 ล้านบาท ตามลำดับ คิดเป็นอัตราการเติบโตเฉลี่ยปีละ 36% ในช่วงปี 63-65